2020 හපුතලේ ගුවන්යානා අනතුර

2020 ජනවාරි 03 වන දින, වීරවිල සිට කොළඹ බලා පියාසර කරමින් තිබූ ශ්‍රී ලංකා ගුවන් හමුදාවේ හාර්බින් Y-12 ගුවන් යානයක්, නිරීක්ෂණ මෙහෙයුමක් අතරතුර හපුතලේ අසල කඳුකර ප්‍රදේශයකට කඩා වැටීමෙන් යානයේ සිටි සියලුම කාර්ය මණ්ඩල සාමාජිකයින් 4 දෙනා මිය ගියේය.

පසුබිම
මෙම ගුවන් ගමන නීති විරෝධී කංසා වගාවන් හඳුනා ගැනීම සඳහා ගුවන් හමුදාව විසින් සිදු කරන ලද නිරීක්ෂණ මෙහෙයුමක් විය.

ගුවන් යානය
1990 දී නිෂ්පාදනය කරන ලද මෙම ගුවන් යානය, SCL-857 ලෙස ලියාපදිංචි කර ඇති තිස් වසරක් පැරණි ද්විත්ව එන්ජින් ටර්බෝප්‍රොප් හාර්බින් Y-12 යානයකි. මෙම ගුවන් යානය කටුනායක ගුවන්තොටුපළේ අංක 8 බලඝණය විසින් මෙහෙයවන ලදී.

කාර්ය මණ්ඩලය
කාර්ය මණ්ඩලයට ප්‍රධාන නියමු බලඝණ නායක බුද්ධි වීබැද්ද, සහය නියමු ෆ්ලයිට් ලුතිනන් ලංකාපුර කුලතුංග, සැරයන් වසන්ත කුමාර සහ නායක ගුවන් භට නුවන් හෙට්ටිආරච්චි ඇතුළත් විය.

අනතුර
ගුවන් යානය නියමුවන් දෙදෙනා සමග රත්මලාන ගුවන් තොටුපළෙන් උදෑසන 07:00 ට පිටත් විය. උදෑසන 08:00 ට වීරවිල ගුවන් තොටුපළට පැමිණි අතර පසුව උදෑසන 08:55 ට වීරවිල ගුවන් තොටුපළෙන් තවත් ගුවන් භටයින් දෙදෙනෙකු සමඟ උඩරට කලාපය දෙසට ගමන් කිරීමට පිටත් විය.

උදෑසන 09:15 ට (04:45 UTC) පමණ ගුවන් යානය හපුතලේ, අයිස්පීල්ල ගම්මානයට කඩා වැටුණි. අනතුර සිදු වූ ස්ථානය වීරවිල සිට කිලෝමීටර් 65 ක් උතුරින් විය. යානයේ ගමන් කළ ගුවන් හමුදා නිලධාරීන් සිව්දෙනාම එම ස්ථානයේදීම මිය ගියහ. අනතුර හේතුවෙන් අසල නිවසක සිටි පුද්ගලයෙකු තුවාල ලබා ඇත.

මූලාශ්‍ර

 අමතර 
 2011 කෆීර් අනතුර

බාහිර සබැඳි



ප්‍රවර්ගය:හාර්බින් Y-12 සම්බන්ධ අනතුරු සහ සිදුවීම්
ප්‍රවර්ගය:2020 වසර තුළ ගුවන් අනතුරු සහ සිදුවීම්
ප්‍රවර්ගය:ශ්‍රී ලංකා ගුවන් හමුදාවේ ගුවන් අනතුරු සහ සිදුවීම්
ප්‍රවර්ගය:ශ්‍රී ලංකාව තුළ ගුවන් අනතුරු සහ සිදුවීම්
ප්‍රවර්ගය:හමුදා ගුවන් යානා සම්බන්ධ අනතුරු සහ සිදුවීම්